**FOOTBALL**

## **PROIECT**

## **PARTENERIAT**


## **JUDEȚEAN**




****** 

*** ***

**FOTBAL ÎN ȘCOLI-EDIȚIA A II A**

**ELEVI NELEGITIMAȚI**

**FESTIVAL**

**EVENTS**

****

**CATEGORII:**

**CLASELE PRIMARE**

**P-IV**

**CLASELE GIMNAZIALE**

**V-VIII**

**AN ȘCOLAR**

**2025-2026**

** **

[***https://copafacil.com/-n3jjjuibf9hrlbpewh3***](https://copafacil.com/-n3jjjuibf9hrlbpewh3)

******

***REGULAMENTUL COMPETIȚIEI FOOTBALL FESTIVAL EVENTS-EDIȚIA A II-A***

***ELEVI NELEGIMAȚI***

***CLASE PRIMARE(NIVEL P-IV)+***

***CLASE GIMNAZIALE(NIVEL V-VIII)***

„ FOOTBALL FESTIVAL EVENTS” la fotbal pe teren redus este o competiție organizată de Federația Română de Fotbal prin Asociația Județeană de Fotbal, Inspectoratul Școlar Județean Arad, Universitatea Aurel Vlaicu Arad, în colaborare cu Școala Gimnazială Aurel Vlaicu Arad și Școala Gimnazială Caius Iacob Arad și Clubul Sportiv Școlar Gloria Arad ca parte integrantă a programului “Fotbal în școli”.

Competiţia se adresează atât echipelor de băieţi(au drept de participare și fetele) şi sunt organizate:

* **Faza pe şcoală(aici se organizează selecția prin activități în cadrul orelor de educație fizică și prin activități extracurriculare), cu precădere folosind conținuturile din proiect, precum și aplicațiile:**

[***https://impreunasuntemfotbal.ro/fifa-football-for-schools/***](https://impreunasuntemfotbal.ro/fifa-football-for-schools/)***.***

[***https://www.frfcoach.ro/***](https://www.frfcoach.ro/)

* **Faza pe județ-Participă toate echipele școlilor înscrise în competiție din județul Arad**
* **Faza finală-Semifinale și finale la fiecare categorie de vârstă**

**PARTICIPANȚI**

Participă echipele unităților școlare din învățământul preuniversitar, forma de zi, înscriși în registrul matricol al unității școlare pe care o reprezintă. Pentru înscrierea în competiție, unitățile de învățământ, prin conducătorii oficiali, sunt obligate să prezinte comisiei organizatoare toate documentele precizate în „Regulamentul de Organizare și Desfășurare al FOOTBALL FESTIVAL EVENTS”.

**Cele 2 competiții ale ”FOOTBALL FESTIVAL EVENTS” la disciplina fotbal sunt:**

* **ÎNVĂŢĂMÂNTUL PRIMAR (Elevi nelegitimați, clasele P-IV, nascuti in 2014 si mai mici),**
* **ÎNVĂŢĂMÂNTUL GIMNAZIAL (Clasele V-VIII, născuți in 2010 și mai mici)**

**CONDIȚII DE PARTICIPARE ȘI CALIFICARE**

Participarea în competiție este condiționată de înscrierea elevilor/școlilor prin:

-Înscriere directă accesând linkul: [***https://fotbalscolararad-ro.cms.webnode.ro/proiect-educational-footbal-festival-events/***](https://fotbalscolararad-ro.cms.webnode.ro/proiect-educational-footbal-festival-events/)***, pâna la data de 1 octombrie 2025.***

- Prin formularul de înscriere(Anexa 1) și atașarea acestuia în dreptul echipei participante:

- Prin platforma electronică pusă la dispoziție de către organizatori, unde se vor completa câmpurile solicitate cu încarcarea materialelor din cadrul orelor și activităților ;

- Formularul de înscriere va fi însoțit de adeverința medicală/vize medicale pe

* Tabel nominal, care să ateste că participanții sunt apți din punct de vedere medical pentru joc. În cazul în care înscrierea s-a făcut electronic, echipa va prezenta adeverințele medicale/vize medicale pe tabel nominal la fiecare meci.
* Obligatoriu fiecare elev/elevă va avea carnetul de elev vizat la zi și îl va prezenta la fiecare meci.

Echipele/elevii vor fi însoţite/însoţiţi în competiţie numai de către persoane angajate ale unităţii de învăţământ participante, desemnate în calitate de conducători oficiali în formularul de înscriere înaintat de unitatea de învăţământ. Nerespectarea prevederilor de mai sus atrage după sine nerecunoaşterea caracterului oficial al persoanei în cauză şi excluderea echipei din competiţie. Pentru înscrierea în competiție, unitățile de învățământ, prin conducătorii oficiali, sunt obligate să prezinte comisiei organizatoare toate documentele precizate în prezentul Regulament.

1. **SISTEMUL DE DESFĂȘURARE** 
   1. **ETAPELE PE ȘCOALĂ:**

Participă elevii selectați din fiecare clasă la fiecare oră de educație fizică și activități extracurriculare din unitățile școlare înscrise în competiție, numai în numele unității de învățământ unde sunt înmatriculați elevii componenți ai echipelor.

* 1. **ETAPA PE JUDEȚ**

Participă echipele din unitățile școlare înscrise în competiție, numai în numele unității de învățământ une sunt înmatriculați elevii componenți ai echipelor

La etapa finală participă echipele calificate în semifinale și finale.

**REGULAMENTUL JOCULUI DE FOTBAL PE TEREN REDUS**

* Terenul de joc: Lungime - 40 m; Lățime - 20 m;
* Jocurile se pot organiza în aer liber sau în sală
* Pot participa doar elevi nelegitimați
* Se joacă 5+1. Fiecare echipă va fi compusă din 15 elevi (toți jucătorii din lot trebuie utilizați în timpul jocului);
* 2 reprize de câte 10 minute(P-IV)
* 2 reprize de câte 15 minute(V-VIII)
* Arbitraj asigurat de organizatori. Contestaţii se pot depune doar la sfârşitul meciurilor;
* La aut-ul de poartă, portarul repune mingea cu mâna;
* În timpul jocului, degajarea mingii de către portar se face doar cu mâna;
* Lovitura de începere - nu se acordă gol din minge șutată direct la poartă;
* Aruncarea de la margine se execută cu piciorul și doar la nivelul solului;
* Fiecare unitate de învățământ poate să înscrie în competiţie doar o echipă la fiecare categorie;
* Premiere: cupe, diplome, premii speciale, cadouri speciale.